stanford-oval/wikipedia huggingface dataset:
สฺวี เซี่ยงเฉียน

| จอมพลสฺวี เซี่ยงเฉียน |
| --- | --- |
徐向前
จอมพล สฺวี เซี่ยงเฉียน (ค.ศ. 1955)

รองประธานคณะกรรมการการทหารส่วนกลาง
ดำรงตำแหน่ง 8 มกราคม ค.ศ. 1966 – 1 พฤศจิกายน ค.ศ. 1987
ประธาน: เหมา เจ๋อตง ฮฺว่า กั๋วเฟิง เติ้ง เสี่ยวผิง
รัฐมนตรีว่าการกระทรวงกลาโหม คนที่ 4
ดำรงตำแหน่ง 26 กุมภาพันธ์ ค.ศ. 1978 – 6 มีนาคม ค.ศ. 1981
หัวหน้ารัฐบาล: ฮฺว่า กั๋วเฟิง จ้าว จื่อหยาง
ก่อนหน้า: เย่ เจี้ยนอิง
ถัดไป: เกิ่ง เปียว
รองนายกรัฐมนตรีจีน
ดำรงตำแหน่ง มีนาคม ค.ศ. 1978 – กันยายน ค.ศ. 1980
หัวหน้ารัฐบาล: ฮฺว่า กั๋วเฟิง
 
ข้อมูลส่วนบุคคล
เกิด: 8 พฤศจิกายน ค.ศ. 1901(1901-11-08) อำเภออู่ไถ ชานซี จักรวรรดิชิง
เสียชีวิต: 21 กันยายน ค.ศ. 1990(1990-09-21) (88 ปี) ปักกิ่ง สาธารณรัฐประชาชนจีน
อาชีพ: นายพล นักการเมือง นักเขียน
ชื่อเล่น: "จอมพลเสื้อผ้าฝ้าย" (bù yī yuán shuài, 布衣元帅)
ยศที่ได้รับการแต่งตั้ง
รับใช้:  สาธารณรัฐประชาชนจีน
สังกัด:  กองทัพบกกองทัพปลดปล่อยประชาชน
ประจำการ: 1924–1987
ยศ:  จอมพลแห่งสาธารณรัฐประชาชนจีน
บังคับบัญชา:  ผู้บัญชาการ กองทัพหน้าที่ 4 กองทัพแดงจีน  รองผู้บัญชาการ กองทัพสนามภูมิภาคจีนตอนเหนือ กองทัพปลดปล่อยประชาชน ผู้บัญชาการและกรรมาธิการการเมือง กองพลที่ 1 กองทัพสนามจีนตอนเหนือ  หัวหน้าคณะเสนาธิการใหญ่ คณะกรรมการทหารปฏิวัติประชาชน รัฐบาลประชาชนส่วนกลาง  รัฐมนตรีว่าการกระทรวงกลาโหม สาธารณรัฐประชาชนจีน 
ผ่านศึก:  การกรีธาทัพขึ้นเหนือ  สงครามกลางเมืองจีน การเดินทัพทางไกล  สงครามจีน–ญี่ปุ่นครั้งที่สอง การรุกร้อยกรม 
รางวัล:    เครื่องอิสริยาภรณ์ 1 สิงหาคม (ชั้นที่ 1)   เครื่องอิสริยาภรณ์เอกราชและเสรีภาพ (ชั้นที่ 1)   เครื่องอิสริยาภรณ์แห่งการปลดปล่อย (ชั้นที่ 1) 

สฺวี เซี่ยงเฉียน (จีน: 徐向前; พินอิน: Xú xiàngqián; 8 พฤศจิกายน ค.ศ. 1901 – 21 กันยายน ค.ศ. 1990) เป็นจอมพลของสาธารณรัฐประชาชนจีน เขาเป็นลูกชายเจ้าของที่ดินผู้ร่ำรวย แต่เข้าร่วม กองทัพปฏิวัติแห่งชาติของก๊กมินตั๋งโดยขัดต่อความปรารถนาของพ่อแม่ใน ค.ศ. 1924 เมื่อสงครามกลางเมืองจีนเริ่มต้นขึ้นใน ค.ศ. 1927 สฺวีเข้าร่วมโซเวียตเอ้อยฺวี่หว่านที่นำโดยจาง กั๋วเทา สฺวีกลายเป็นผู้บัญชาการกองทัพแดงที่สี่ซึ่งมีฐานอยู่ในเอ้อยฺวี่หว่าน จางและสฺวีล่าถอยไปยังเสฉวนตอนเหนือหลังพ่ายแพ้ในการรณรงค์โอบล้อมของก๊กมินตั๋ง สฺวีรอดชีวิตทางการเมืองจากการแปรพักตร์ของจางไปอยู่กับก๊กมินตั๋งในช่วงปลายคริสต์ทศวรรษ 1930 เขาเข้าร่วมกองทัพแดงอีกครั้งในตำแหน่งที่ด้อยกว่าภายใต้การนำของเหมา เจ๋อตง
ในช่วงสงครามจีน–ญี่ปุ่นครั้งที่สอง (1937–1945) สฺวีรับราชการในหน่วยทหารหลายหน่วยในพื้นที่ที่คอมมิวนิสต์ควบคุมทั่วภาคเหนือของจีน และกำกับการก่อสร้างพื้นที่ฐานหลายแห่ง เมื่อสงครามกลางเมืองจีนเริ่มขึ้นอีกครั้งใน ค.ศ. 1947 สฺวีก็ยังคงเคลื่อนไหวอยู่ในจีนตอนเหนือ กำลังภายใต้การบังคับบัญชาของเขาเป็นผู้รับผิดชอบในการยึดเมืองไท่หยวนซึ่งมีปราการที่แข็งแกร่งในช่วงปลายสงครามใน ค.ศ. 1949
สฺวีได้รับการเลื่อนตำแหน่งเป็นจอมพลหลังการก่อตั้งสาธารณรัฐประชาชนจีนใน ค.ศ. 1949 เขาดำรงตำแหน่งทางการเมืองและทางทหารมากมาย และรอดชีวิตจากการปฏิวัติวัฒนธรรมแม้จะพยายามบรรเทาความรุนแรงของผลเสียที่เกิดขึ้นก็ตาม เขาเป็นผู้สนับสนุนคนสำคัญของเติ้ง เสี่ยวผิงและการกลับคืนสู่อำนาจทางการเมืองของเขาใน ค.ศ. 1976 เขาดำรงตำแหน่งทางการเมืองและทหารหลายตำแหน่งต่อไปกระทั่งถูกบังคับให้เกษียณใน ค.ศ. 1985
วัดราชาธิวาสราชวรวิหาร

| วัดราชาธิวาสราชวรวิหาร |
| --- | --- |
พระอุโบสถวัดราชาธิวาสราชวรวิหาร

ชื่อสามัญ: วัดราชาธิวาสวิหาร
ที่ตั้ง: แขวงวชิรพยาบาล เขตดุสิต กรุงเทพมหานคร 10300
ประเภท: พระอารามหลวงชั้นโท ชนิดราชวรวิหาร
นิกาย: ธรรมยุต
เจ้าอาวาส: พระพรหมวชิรมงคล (ลือชัย คุณวุฑฺโฒ)
เว็บไซต์: www.watraja.org
 สถานีย่อยพระพุทธศาสนา
วัดราชาธิวาสราชวรวิหาร หรือ วัดราชาธิวาสวิหาร เป็นพระอารามหลวงชั้นโท ชนิดราชวรวิหาร สังกัดคณะสงฆ์ธรรมยุติกนิกาย ผูกพัทธสีมาเมื่อ พ.ศ. 2310 (กองพุทธสถาน) ตั้งอยู่ริมฝั่งแม่น้ำเจ้าพระยาฝั่งพระนคร ห่างจากสนามหลวงสองกิโลเมตรเศษไปทางเหนือ ใกล้ท่าวาสุกรี สามเสน มีเนื้อที่ตั้งวัด 34 ไร่ 2 งาน 63 ตารางวา โดยมีพระพรหมวชิรมงคล (ลือชัย คุณวุฑฺโฒ) ดำรงตำแหน่งเจ้าอาวาสตั้งแต่ พ.ศ. 2543-ปัจจุบัน
ประวัติ

วัดราชาธิวาสราชวรวิหาร เป็นวัดที่สมเด็จพระบวรราชเจ้ามหาสุรสิงหนาททรงสถาปนาจาก “วัดสมอราย” ได้รับการปฏิสังขรณ์ต่อเนื่องตั้งแต่สมัยรัชกาลที่ 1 ถึงรัชกาลที่ 3 จนถึงในสมัยรัชกาลที่ 4 ได้ทรงปฏิสังขรณ์ใหม่แล้วพระราชทานนามใหม่ว่า “วัดราชาธิวาสวิหาร” มีความหมายว่า “วัดอันเป็นที่ประทับของพระราชา” เป็นวัดแรกที่ถือกำเนิดคณะสงฆ์ธรรมยุติกนิกาย
ถาวรวัตถุ

พระอุโบสถของวัดเป็นทรงขอมคล้ายนครวัด ออกแบบโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ มีห้องสามตอนคือ ห้องหน้าเป็นระเบียง ห้องกลางเป็นห้องพิธี มีพระสัมพุทธพรรณีเป็นพระประธาน มีนพปฎลมหาเศวตฉัตร (ร. 5 หล่อพระราชทาน) หลังพระประธานเป็นซุ้มคูหา มีภาพจิตรกรรมฝาผนังภายในแสดงเรื่องพระเวสสันดรชาดก สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงเป็นผู้ร่างภาพ และ ศ. ซี. ริโกลี (C. Rigoli)  จิตรกรชาวอิตาเลียน เป็นผู้เขียนด้วยการใช้สีปูนเปียก (Fresco)
ศาลาการเปรียญตั้งอยู่หน้าวัด เป็นศาลาการเปรียญสร้างด้วยไม้สักทั้งหลัง โดย สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงให้สร้างเลียนแบบจากศาลาการเปรียญวัดใหญ่สุวรรณารามวรวิหาร จังหวัดเพชรบุรี ถือเป็นศาลาการเปรียญที่ใหญ่ที่สุดในประเทศไทย
ลำดับเจ้าอาวาส

นับแต่เริ่มกรุงรัตนโกสินทร์ ก่อนมีคณะธรรมยุต วัดราชาธิวาสมีเจ้าอาวาสมาแล้ว 5 รูป เมื่อถึงเจ้าอาวาสลำดับที่ 6 วัดราชาธิวาสจึงเปลี่ยนมาสังกัดคณะธรรมยุตตั้งแต่นั้นเป็นต้นมา
| ลำดับ | นาม | ดำรงตำแหน่ง (พ> ศ.) |
| --- | --- | --- |
| 1. | พระปัญญาพิศาลเถร (นาค) |  |
| 2. | พระปัญญาพิศาลเถร (ศรี) |  |
| 3. | พระธรรมวิโรจน์ (คง) |  |
| 4. | พระธรรมวิโรจน์ (นก คชเสนี) |  |
| 5. | พระภาวนาภิราม (รอด) |  |
| 6. | สมเด็จพระพุฒาจารย์ (เขียว จนฺทสิริ) | 2429 - 2451 |
| 7. | พระราชเมธี (จาบ เขมโก) | 2451- 2454 |
| 8. | พระธรรมวโรดม (เซ่ง อุตฺตโม) | 2456 - 2485 |
| 9. | พระศาสนโศภน (ปลอด อตฺถการี) | 2485 - 2503 |
| 10. | พระสุธรรมาธิบดี (เพิ่ม อาภาโค) | 2506 - 2542 |
| 11. | พระพรหมวชิรมงคล (ลือชัย คุณวุฑฺโฒ) | 2542 - ปัจจุบัน |
ลำดับเจ้าอาวาส > ผู้ช่วยเจ้าอาวาส

พระธรรมกิตติเมธี (เกษม สญฺญโต)
พระเทพวิสุทธิญาณ (ถวิล กนฺตสิริ )
พระราชมงคลกวี (อุดม ฐานุตฺตโม)
พระศรีวิสุทธิญาณ (เนรมิต ธมฺมวีโร)
พระกิตติวรประสาธน์ (สุชิน สุขิโต)
พระศรีวินัยโสภณ (เกษม โธตโก)
พระวัฒนวชิรเมธี (ธีรวิทย์ ฉนฺทวิชฺโช)
พระครูสุนทรธรรมพิทักษ์ (บุญเลิศ ฐิติงฺกโร)
พระครูสิริกวีวัฒน์ (บุญธรรม กตปุญฺโญ)
พระครูอิทธิพลญาณ (สัมฤทธิ์ อิทฺธิพโล)
พระมหาวิโรจน์ ปภสฺสโร ป.ธ ๘
พระครูวิศาลธรรมโรจ (สมใจ อุทโย)
พระมหาอมร ฐิตปญฺโญ ป.ธ ๗
พระครูปลัดสุวัฒนสัจจคุณ (วรวิทย์ สุวรวิโท)
ระเบียงภาพ

พระอุโบสถ
พระสัมพุทธพรรณี (จำลอง) พระประธานอุโบสถ
จิตรกรรมสีปูนเปียก เรื่องพระเวสสันดรชาดก
ศาลาการเปรียญที่สร้างด้วยไม้สักทั้งหลัง
ศาลาการเปรียญ
พระเจดีย์ รูปทรงเลียนแบบสมัยศรีวิชัย ซึ่งสร้างครอบเจดีย์เดิมสมัยรัชกาลที่ 5
พระตำหนักสี่ฤดู
พระตำหนักสมเด็จพระพันปีหลวง (พระตำหนักพญาไท)
พระตำหนักพระบาทสมเด็จพระจอมเกล้าเจ้าอยู่หัว
ธมฺมวรุตฺตมานุสฺสรณีย
กุฏินกพิราบ, ศูนย์พิทักษ์พระพุทธศาสนาแห่งประเทศไทย
แหล่งข้อมูลอื่น

เว็บไซต์อย่างเป็นทางการ
ธรรมะไทย วัดราชาธิวาสวิหาร ราชวรวิหาร
ลิซ่า (แร็ปเปอร์)

สำหรับความหมายอื่น ดูที่ ลิซ่า
| ลิซ่า |
| --- | --- |
ลิซ่าใน พ.ศ. 2567
เกิด: ปราณปรียา มโนบาล 27 มีนาคม พ.ศ. 2540 (27 ปี) จังหวัดบุรีรัมย์ ประเทศไทย
อาชีพ:  แร็ปเปอร์  นักร้อง  นักเต้น  นักแสดง 
องค์การ: แอลลาวด์
อาชีพทางดนตรี
ที่เกิด: ประเทศเกาหลีใต้
แนวเพลง:  เคป็อป  แดนซ์ป็อป  ฮิปฮอป 
เครื่องดนตรี: เสียงร้อง
ช่วงปี: 2559–ปัจจุบัน
ค่ายเพลง:  วายจี  อินเตอร์สโคป  แอลลาวด์  อาร์ซีเอ 
สมาชิกของ: แบล็กพิงก์

เว็บไซต์: lalisaofficial.com lloud.co
 นักดนตรี
ลายมือชื่อ

ลลิษา มโนบาล (ชื่อเกิด: ปราณปรียา มโนบาล; เกิด 27 มีนาคม พ.ศ. 2540) เป็นที่รู้จักในชื่อ ลิซ่า (เกาหลี: 리사, อังกฤษ: Lisa) เป็นแร็ปเปอร์ นักร้อง นักเต้น และนักแสดงชาวไทย เธอเป็นสมาชิกของแบล็กพิงก์ เกิร์ลกรุปเกาหลีใต้ สังกัดวายจีเอนเตอร์เทนเมนต์ ลิซ่าเริ่มต้นอาชีพนักแสดงในซีรีส์ทางโทรทัศน์ของเอชบีโอเรื่อง เดอะไวต์โลตัส (2568)
ในเดือนกันยายน 2564 ลิซ่าเปิดตัวเป็นศิลปินเดี่ยวกับซิงเกิลอัลบั้มชื่อ ลลิษา อัลบั้มเปิดตัวที่อันดับหนึ่งบนแกออนอัลบั้มชาร์ต และขายได้มากกว่า 7 แสนชุดในสัปดาห์แรก ทำให้เธอเป็นศิลปินหญิงคนแรกที่ทำได้ มิวสิกวิดีโอเพลงชื่อเดียวกับอัลบั้ม มีผู้ชมรวม 73.6 ล้านครั้งในวันแรกบนยูทูบ กลายเป็นมิวสิกวิดีโอที่มีผู้ชมมากที่สุดใน 24 ชั่วโมงแรกบนยูทูบโดยศิลปินเดี่ยว ซิงเกิลแรกและซิงเกิลที่สองของอัลบั้ม "ลลิษา" และ "มันนี" ขึ้นถึงสิบอันดับแรกบน บิลบอร์ด โกลบอล 200 โดยเพลงหลังกลายเป็นเพลงแรกของศิลปินเดี่ยวหญิงเคป็อปที่อยู่บนชาร์ต บิลบอร์ด ฮอต 100 และชาร์ตซิงเกิลแห่งสหราชอาณาจักร ได้นานหลายสัปดาห์ นอกจากนี้ ลลิษา และ "มันนี" ยังกลายเป็นอัลบั้มและเพลงแรกของศิลปินเดี่ยวเคป็อปที่มียอดสตรีมถึง 1 พันล้านครั้งบนสปอติฟาย ในปี 2567 ลิซ่าได้ก่อตั้งค่ายเพลงเป็นของตนเองในชื่อ แอลลาวด์ (Lloud) โดยเซ็นสัญญากับอาร์ซีเอเรเคิดส์ เธอออกซิงเกิล "ร็อกสตาร์" อันกลายเป็นซิงเกิลแรกของเธอที่เปิดตัวอันดับหนึ่งบน บิลบอร์ด โกลบอลคลูชันยูเอส
ลิซ่าได้รับรางวัลมากมาย รวมถึงรางวัลมามาอะวอดส์, เซอร์เคิลชาร์ตมิวสิกอะวอดส์, เอ็มทีวียุโรปมิวสิกอะวอดส์ 3 รางวัล และเอ็มทีวีวิดีโอมิวสิกอะวอดส์ 2 รางวัล สองรางวัลหลังเธอเป็นศิลปินเดี่ยวเคป็อปคนแรกที่ได้รับรางวัลดังกล่าว เธอได้บันทึกในบันทึกสถิติโลกกินเนสส์ 9 หัวข้อ มากกว่าศิลปินเดี่ยวเคป็อปคนใด ๆ ทั้งนี้ เธอยังเป็นศิลปินเคป็อปที่มียอดผู้ติดตามมากที่สุดบนอินสตาแกรม และศิลปินเดี่ยวหญิงเคป็อปที่มีผู้ติดตามมากที่สุดในสปอติฟาย ทั้งนี้ ลิซ่าได้รับเกียรติเป็นผู้นำทูตวัฒนธรรมจากกระทรวงวัฒนธรรมไทย และยังได้รับการยกย่องจากอดีตนายกรัฐมนตรีไทย ประยุทธ์ จันทร์โอชา สำหรับผลงานของเธอที่เผยแพร่วัฒนธรรมไทยไปทั่วโลก
ชีวิตช่วงแรก

ลิซ่าเกิดเมื่อวันที่ 27 มีนาคม พ.ศ. 2540 ที่จังหวัดบุรีรัมย์ มีชื่อเกิดว่า "ปราณปรียา" แต่ภายหลังเปลี่ยนเป็น "ลลิษา" จากการทายทักของหมอดู มีความหมายว่า "ผู้ที่ได้รับการยกย่อง" และมีชื่อเล่นในวัยเด็กว่า "ป๊อกแป๊ก", "ลลิส" และ "ลิส" ตามลำดับ ลิซ่าอาศัยอยู่กับมารดาชื่อ จิตทิพย์ เป็นชาวจังหวัดบุรีรัมย์ และพ่อเลี้ยงชื่อ มาร์โค บรุช์ไวเลอร์ (Marco Brüschweiler) ชาวสวิส เป็นที่ปรึกษาการประกอบธุรกิจร้านอาหารและผู้เชี่ยวชาญทางด้านอาหารไทย ลิซ่าสำเร็จการศึกษาจากโรงเรียนประภามนตรี 1 และ 2
เมื่ออายุสี่ขวบ ลิซ่าเริ่มหัดเต้นและลงแข่งขันในเวทีต่าง ๆ รวมถึงโครงการทูบีนัมเบอร์วัน และได้เข้าร่วมทีมนักเต้น วีซาคูล (We Zaa Cool) ซึ่งต่อมาในเดือนกันยายน 2552 ทีมได้เข้าแข่งขันในรายการ แอลจีเอนเตอร์เทนเนอร์ ล้านฝันสนั่นโลก ทางช่อง 9 และได้รางวัลพิเศษประเภททีม นอกจากนี้ ลิซ่ายังเป็นตัวแทนของโรงเรียนไปประกวดร้องเพลงในโครงการ 3 คุณธรรมนำไทย ซึ่งจัดโดยศูนย์คุณธรรม และได้รับรางวัลรองชนะเลิศ
ครั้นเมื่อเข้าสู่วัยรุ่น ลิซ่าเริ่มสนใจอุตสาหกรรมเคป็อปและอยากเป็นศิลปินเกาหลี เธอยังแสดงความชื่นชมต่อบิกแบงและทูเอนีวัน และปรารถนาว่าตนอยากประสบความสำเร็จเหมือนกับวงดังกล่าว ในปี 2553 วายจีเอนเตอร์เทนเมนต์มาเปิดออดิชันในประเทศไทยเป็นครั้งแรก จากผู้สมัครราวสี่พันคน ลิซ่าเป็นคนเดียวที่ผ่านการคัดเลือกและได้เข้ามาเป็นศิลปินฝึกหัดของวายจีเมื่อวันที่ 11 เมษายน 2554 ขณะออดิชัน เธอยังสร้างความประทับใจให้กับกรรมการชื่อ แดนนี อิม แห่งวงวันไทม์ ซึ่งภายหลังเขาออกมาชื่นชมถึงความมั่นใจบนเวทีและทัศนคติหลังเวทีของเธอ
อาชีพ > ก่อนเปิดตัวและแบล็กพิงก์

บทความหลัก: แบล็กพิงก์
ลิซ่าเริ่มเป็นที่สนใจในปี 2555 หลังจากวายจีอัปโหลดวิดีโอการเต้นของเธอลงบนยูทูบในคลิปชื่อ "WHO'S THAT GIRL???" ในเดือนพฤศจิกายน 2556 เธอปรากฏอยู่ในมิวสิกวิดีโอของแทยัง สำหรับเพลง "รินการีนกา" (Ringa Linga) ในฐานะนักเต้นประกอบ ร่วมกับสมาชิกของไอคอนและวินเนอร์ ในเดือนมีนาคม 2557 ลิซ่าเป็นนางแบบให้กับเสื้อผ้าแนวสตรีตของโนนากอน (Nonagon) ร่วมกับบีไอและบ็อบบี
หลังจากการฝึกหัดนานกว่า 5 ปี ลิซ่าได้เป็นหนึ่งในสมาชิกวงแบล็กพิงก์และยังเป็นศิลปินต่างชาติคนแรกในค่ายวายจีเอนเตอร์เทนเมนต์ แบล็กพิงก์เปิดตัวครั้งแรกด้วยซิงเกิลอัลบั้ม สแควร์วัน วางจำหน่ายในเดือนสิงหาคม 2559 ซิงเกิลนำ "วิสเซิล" ประสบความสำเร็จด้วยการออลคิล (All Kill) บนชาร์ตของเกาหลีใต้ ทำให้แบล็กพิงก์ได้เข้าชิงรางวัลโกลเดนดิสก์อะวอดส์สาขาเพลงดิจิทัลยอดเยี่ยม (พนซัง) ในปีต่อมา พวกเธอกวาดสามรางวัลจากแกออนชาร์ตเคป็อปอะวอดส์สาขาศิลปินหน้าใหม่แห่งปี, เพลงแห่งปี ประจำเดือนสิงหาคม จากเพลง "วิสเซิล" และเพลงแห่งปี ประจำเดือนพฤศจิกายน จากเพลง "เพลย์อิงวิทไฟร์"
ในเดือนตุลาคม 2563 แบล็กพิงก์ออกสตูดิโออัลบั้มชุดแรก ดิอัลบั้ม อัลบั้มประสบความสำเร็จทั่วโลก และกลายเป็นอัลบั้มที่ขายดีที่สุดอันดับที่ห้าในปี 2563 ด้วยยอดขาย 1.5 ล้านชุด และเป็นอัลบั้มขายดีที่สุดตลอดกาลของศิลปินหญิงชาวเกาหลีใต้ ในปีเดียวกันนั้น วงออกภาพยนตร์สารคดีชื่อ แบล็กพิงก์: ไลต์อัพเดอะสกาย ออกฉายทางเน็ตฟลิกซ์
อาชีพ > ผลงานเดี่ยว

ในวันที่ 19 เมษายน 2564 วายจีเอนเตอร์เทนเมนต์เปิดเผยกับ เดอะโคเรียเฮรัลด์ ว่าลิซ่าจะเปิดตัวเป็นศิลปินเดี่ยวคนที่สามของแบล็กพิงก์ โดยกำหนดการจะประกาศให้ทราบภายหลัง วันที่ 12 กรกฎาคม วายจีกล่าวว่ากำลังถ่ายทำมิวสิกวิดีโอของเธอ  ซิงเกิลอัลบั้มเปิดตัวของลิซ่าชื่อ ลลิษา และซิงเกิลนำในชื่อเดียวกัน วางจำหน่ายวันที่ 10 กันยายน 2564 มิวสิกวิดีโอเพลง "ลลิษา" กลายเป็นวิดีโอของศิลปินเดี่ยวที่มีผู้ชมมากที่สุดภายใน 24 ชั่วโมง ทำลายสถิติมิวสิกวิดีโอเพลง "มี" ของเทย์เลอร์ สวิฟต์ ที่ร้องรับเชิญโดยเบรนดอน ยูรี เพลงยังเปิดตัวที่อันดับ 84 บนชาร์ต บิลบอร์ด ฮอต 100 และอันดับสองบนชาร์ต บิลบอร์ด โกลบอล 200 อัลบั้มขายได้ถึง 736,221 ชุดในสัปดาห์แรก กลายเป็นอัลบั้มที่มียอดขายสัปดาห์แรกสูงที่สุดของศิลปินหญิงเกาหลี และทำให้ลิซ่าเป็นศิลปินหญิงเดี่ยวคนแรกที่มียอดขายมากกว่า 5 แสนชุดในหนึ่งสัปดาห์
ลิซ่าร้องรับเชิญให้ดีเจสเนก ในเพลง "เอสจี" ร่วมกับโอซูนา และเมแกนเดอะสตัลเลียน ในวันที่ 22 ตุลาคม 2564 มิวสิกวิดีโอถ่ายทำในไมแอมีและกำกับโดยคอลิน ทิลลีย์ เพลงขึ้นอันดับที่ 19 บน บิลบอร์ด โกลบอล 200 ในสหรัฐ เพลงเปิดตัวที่อันดับสองบนชาร์ตบับบลิงอันเดอร์ฮอต 100 และกลายเป็นเพลงแรกของลิซ่าที่ขึ้นอันดับหนึ่งบนชาร์ตละตินแอร์เพลย์
ลิซ่าได้รับรางวัลเอ็มทีวีวิดีโอมิวสิกอะวอดส์และเอ็มทีวียุโรปมิวสิกอะวอดส์ สาขาเคป็อปยอดเยี่ยม สำหรับเพลง "ลลิษา" ทำให้ลิซ่ากลายเป็นศิลปินเดี่ยวเคป็อปคนแรกที่ได้รับสองรางวัลนี้ ในวันที่ 8 กุมภาพันธ์ 2567 ลิซ่าได้ก่อตั้งค่ายเพลงเป็นของตนเองในชื่อ แอลลาวด์ (Lloud) ต่อมาในวันที่ 10 เมษายน มีการประกาศว่าแอลลาวด์ได้ร่วมมือกับอาร์ซีเอเรเคิดส์ สำหรับการเผยแพร่ผลงานเดี่ยว โดยสัญญาของเธอจะรวมการเป็นเจ้าของต้นฉบับเสียงทั้งหมดด้วย ซิงเกิลเดี่ยว "ร็อกสตาร์" ซึ่งเป็นผลงานแรกภายใต้สังกัดแอลลาวด์ เผยแพร่เมื่อวันที่ 27 มิถุนายน
กิจกรรมอื่น ๆ > การสนับสนุนผลิตภัณฑ์

หลังจากเป็นนางแบบให้กับแบรนด์เครื่องสำอางเกาหลีใต้ มูนช็อต ในปี 2559 ลิซ่ากลายเป็นทูตตราสินค้าของประเทศจีนเมื่อวันที่ 21 มีนาคม 2561 รวมถึงประเทศไทยเมื่อวันที่ 25 กรกฎาคม 2562 เธอเป็นพรีเซ็นเตอร์เฉพาะให้กับคอลเลกชันใหม่หกชิ้นที่มีลายเซ็นของเธอเป็นส่วนหนึ่งของบรรจุภัณฑ์ ในเดือนมีนาคม 2562 ลิซ่าเซ็นสัญญากับบริษัทแอดวานซ์ อินโฟร์ เซอร์วิส (AIS) และเป็นพรีเซ็นเตอร์ให้กับซัมซุง กาแลคซีเอส 10 ในประเทศไทย เกมสำหรับโทรศัพท์มือถือ แร็กนาร็อกเอ็ม: อีเทอร์นอลเลิฟ ได้เลือกลิซ่าเป็นแบบให้กับตัวละครที่จะปรากฏอยู่บนเซิร์ฟเวอร์ "มิดไนต์ปาร์ตี" ตั้งแต่วันที่ 24 กรกฎาคม 2562 เป็นต้นไป
ในเดือนมกราคม 2563 ลิซ่าเป็นแบบให้กับบริษัทชุดกีฬา อาดิดาส SS20 ซีซัน ประเภทเสื้อผ้ามายเชลเตอร์ ร่วมกับมีโน แห่งวงวินเนอร์ ความนิยมครั้งใหม่ของลิซ่าในประเทศจีน หลังจากปรากฏอยู่ในรายการ วัยรุ่นวัยฝัน ซีซัน 2 ทางช่องอ้ายฉีอี้ ในฐานะที่ปรึกษาการเต้น เธอได้รับเลือกให้เป็นโฆษกน้ำยาปรับผ้านุ่ม ดีแอนด์จีดาวน์นี และนมโยเกิร์ต เจิ้งกว๋อลี่ ของเมิ่งหนิวแดรี เมื่อวันที่ 27 มิถุนายน เทนเซ็นต์เกมส์ได้ประกาศให้ลิซ่าเป็นโฆษกเกมมือถือ บรอวล์สตาส์ ของซูเปอร์เซลล์ ในเดือนตุลาคม แม็กคอสเมติกส์ ซึ่งมีลอว์เดอร์เป็นเจ้าของได้แต่งตั้งให้ลิซ่าเป็นทูตระดับนานาชาติคนใหม่ด้วย
ในวันที่ 22 กุมภาพันธ์ 2564 ลิซ่าเซ็นสัญญากับวีโว เพื่อส่งเสริมสมาร์ตโฟน วีโวเอส 9 และ วีโวเอส 7 ในเดือนมีนาคม 2565 เธอเป็นทูตตราสินค้าให้กับชีวาสรีกัลและได้แสดงแคมเปญที่ชื่อ "ไอไรส์, วีไรส์" ในเดือนมกราคม 2566 เธอเป็นพรีเซ็นเตอร์ให้กับทรูไอดี ซึ่งเป็นบริการในเครือทรู คอร์ปอเรชั่น รวมถึงเป็นผู้สนับสนุนบอร์นพิงก์เวิลด์ทัวร์ที่จัดขึ้นในประเทศไทย ต่อมาในเดือนพฤษภาคม ปีเดียวกัน เธอโฆษณาให้ทรูมันนี่
กิจกรรมอื่น ๆ > แฟชั่นและการถ่ายภาพ

ในเดือนมกราคม 2562 ลิซ่าเป็นแบบให้กับเอดี สลีมาน ผู้อำนวยการฝ่ายสร้างสรรค์ ศิลปะ และภาพของบริษัทสินค้าแฟชั่นหรูหราสัญชาติฝรั่งเศส เซลีน จากนั้นในเดือนกันยายน 2563 เธอได้รับการประกาศให้เป็นทูตระดับนานาชาติ หลังจากถูกนำเสนอในแคมเปญเอสเซนเชียล (Essentials) ซึ่งถ่ายโดยสลีมาน เมื่อเดือนมิถุนายน 2563
ลิซ่าได้รับเลือกให้เป็นทูตตราสินค้าของบุลการี ซึ่งเป็นบริษัทตราสินค้าแฟชั่นหรูหราสัญชาติอิตาลี ในเดือนกรกฎาคม 2563 เธอยังเข้าร่วมแคมเปญดิจิทัลของบริษัท สำหรับคอลเลกชันเซอร์เพนตี (Serpenti) และบีซีโรวัน (Bzero One) ในเดือนพฤศจิกายน ตราสินค้าเสื้อผ้าเพ็นช็อปได้เปิดตัวลิซ่าเป็นทูตคนใหม่ด้วย
ในวันที่ 16 กุมภาพันธ์ 2564 ลิซ่าเข้าร่วมเป็นคณะกรรมการรับเชิญสำหรับรางวัลแฟชั่นฝรั่งเศส อันดัม ต่อมาในวันที่ 13 พฤศจิกายน 2564 ลิซ่าออกคอลเลกชันร่วมกับบริษัทตราสินค้าความงามสัญชาติอเมริกัน แม็กคอสเมติกส์ ในชื่อ แม็กเอกซ์แอล (MAC X L) โดยคอลเลกชันประกอบด้วยบลัชออนแบบแป้ง อายไลเนอร์ พาเลตอายแชโดว์ และแป้งฝุ่น
ลิซ่าออกหนังสือรูปแบบจำกัดชื่อ 0327 ผ่านสังกัดวายจีเอนเตอร์เทนเมนต์ ซึ่งประกอบด้วยภาพที่ถ่ายเองทั้งหมดด้วยกล้องฟิล์ม เล่มแรกวางจำหน่ายในวันเกิดของเธอในปี 2563 ตามด้วยเล่มที่สองในวันเกิดของเธอในปีถัดมา เล่มที่สามและสี่วางจำหน่ายในปี 2565 และ 2566 ตามลำดับ
ในเดือนกรกฎาคม 2567 ลิซ่าเป็นเฮาส์แอมบาสเซเดอร์ (House Ambassador) ให้แก่หลุยส์ วิตตอง ในเดือนพฤศจิกายน เธอขึ้นปกนิตยสาร วานิตีแฟร์ ร่วมกับนักแสดงอย่างเซ็นเดยา, นิโคล คิดแมน และโซเอ ซัลดัญญา เป็นต้น หลังจากนั้นไม่กี่วัน เธอได้ขึ้นปกนิตยสาร บิลบอร์ด ในสิบภูมิภาคได้แก่ สหรัฐ, ตะวันออกกลาง, อาร์เจนตินา, บราซิล, แคนาดา, สเปนกับลาตินอเมริกา, อิตาลี, ญี่ปุ่น, เกาหลี และฟิลิปปินส์ นับเป็นศิลปินคนแรกในประวัติศาสตร์ที่ได้ขึ้นปกนิตยสารดังกล่าวพร้อมกันในหลายเวอร์ชัน
กิจกรรมอื่น ๆ > การกุศล

ในวันที่ 17 กันยายน 2562 หลังจากเกิดฝนตกหนักในฤดูมรสุม ส่งผลให้เกิดภาวะน้ำท่วมใน 32 จังหวัดของประเทศไทย ก้อย อรอุษา บล็อกเกอร์ความงามชาวไทย ซึ่งเป็นญาติของลิซ่าได้เปิดเผยว่า ลิซ่าบริจาคเงิน 100,000 บาทให้แก่กองทุนของบิณฑ์ บรรลือฤทธิ์ นักแสดงชาวไทย เพื่อช่วยเหลือผู้ประสบภัยน้ำท่วม
ในเดือนกันยายน 2564 ลิซ่ามีความสนใจที่จะเข้าร่วมโครงการสังคมสงเคราะห์ในจังหวัดบุรีรัมย์ ซึ่งนำโดยมูลนิธิเกาหลีเพื่อการแลกเปลี่ยนวัฒนธรรมระหว่างประเทศ ร่วมกับวายจีเอนเตอร์เทนเมนต์ โดยกำลังเปิดบัญชีออนไลน์เพื่อรวบรวมเงินบริจาค ทั้งนี้ ความร่วมมือระหว่างมูลนิธิกับวายจีเอนเตอร์เทนเมนต์มีวัตถุประสงค์เพื่อสร้างพื้นที่ผสมผสานวัฒนธรรมขนาด 160 ตารางเมตรที่โรงเรียนโนนสุวรรณพิทยาคม พร้อมจัดหาคอมพิวเตอร์ โปรเจกต์เตอร์ และอุปกรณ์มัลติมีเดียอื่น ๆ ให้แก่โรงเรียน รวมถึงก่อตั้งสถาบันสอนเต้นเคป็อปที่มีผู้สอนเป็นคนในพื้นที่ด้วย
ในเดือนกรกฎาคม 2567 เธอได้รับการประกาศให้เป็นศิลปินหลักในเทศกาลโกลบอลซิติเซนที่จัดขึ้นในวันที่ 28 กันยายน ซึ่งเทศกาลดังกล่าวเป็นส่วนหนึ่งของภารกิจเพื่อยุติความยากจนขั้นรุนแรง
กิจกรรมอื่น ๆ > โทรทัศน์

ลิซ่าได้รับคัดเลือกแสดงในรายการเรียลลิตีชื่อ เรียลแมน 300 ออกอากาศครั้งแรกในวันที่ 21 กันยายน 2561 ทางช่องเอ็มบีซี รายการเกี่ยวกับชีวิตการเป็นทหารของเหล่าคนดังที่สถาบันกองทัพเกาหลีในย็องช็อน การแสดงของลิซ่าครั้งนี้ทำให้เธอได้รับเลือกเป็นตัวละครแห่งปีจากเอ็มบีซีเอนเตอร์เทนเมนต์อะวอดส์ ในเดือนพฤศจิกายน เธอเปิดช่องยูทูบเป็นของตนเอง ภายใต้บัญชีชื่อ ลิลิฟิล์มออฟฟิเชียล (Lilifilm Official) โดยที่วิดีโอจะเน้นไปที่การเต้นหรือวล็อกเป็นหลัก ในเดือนมีนาคม 2564 ช่องยูทูบของเธอมีผู้ติดตามมากกว่า 6 ล้านคน
ในเดือนมีนาคม 2563 ลิซ่ารับหน้าที่เป็นที่ปรึกษาการเต้นในรายการเซอร์ไววัลเพื่อค้นหาศิลปินกลุ่มหญิง วัยรุ่นวัยฝัน ซีซัน 2 ทางช่องอ้ายฉีอี้ และ วัยรุ่นวัยฝัน ซีซัน 3 เพื่อค้นหาศิลปินกลุ่มชายในเดือนกุมภาพันธ์ พ.ศ. 2564 นิตยสาร วาไรตี เปิดเผยว่าลิซ่าจะเริ่มต้นอาชีพนักแสดงในซีรีส์ทางช่องเอชบีโอเรื่อง เดอะไวต์โลตัส สำหรับฤดูกาลที่ 3 โดยใช้ชื่อ ลลิษา มโนบาล เป็นเครดิต
ความนิยม

ในเดือนเมษายน 2562 ลิซ่ากลายเป็นศิลปินเคป็อปที่มียอดผู้ติดตามมากที่สุดในอินสตาแกรม โดยมีผู้ติดตามกว่า 17.4 ล้านคนในขณะนั้น เธอยังเป็นผู้มีชื่อเสียงจากประเทศไทยและประเทศเกาหลีใต้ที่มียอดผู้ติดตามมากที่สุดในอินสตาแกรม และกลายเป็นศิลปินเคป็อปคนแรกที่มีผู้ติดตามถึง 50 ล้านคนในเดือนเมษายน 2564 และยังคงเพิ่มขึ้นอย่างต่อเนื่อง
ในปี 2564 ยูโกฟ ซึ่งเป็นหน่วยงานระหว่างประเทศของอังกฤษ จัดอันดับลิซ่าอยู่ที่ 17 จาก 20 ในรายชื่อ "ผู้หญิงที่น่ายกย่องมากที่สุดในโลก" อยู่เคียงข้างกับมิเชลล์ โอบามา, แอนเจลีนา โจลี, สมเด็จพระราชินีนาถเอลิซาเบธที่ 2 และอีกมากมาย
เมื่อวันที่ 11 เมษายน 2566 นักวิจัยภาควิชาชีววิทยา คณะวิทยาศาสตร์ มหาวิทยาลัยเชียงใหม่ ตั้งชื่อพืชดอกวงศ์กระดังงาชนิดใหม่ว่า บุหงาลลิษา เพื่อเป็นเกียรติแก่เธอ ในเดือนตุลาคม ปีเดียวกัน ลิซ่าได้รับเลือกให้เป็นหนึ่งในผู้เข้าสู่หอเกียรติยศแห่งเอเชีย ประจำปี 2566 อยู่เคียงข้างเฟรดดี เมอร์คูรี และรีวอิจิ ซากาโมโตะ
ผลงานเพลง

บทความหลัก: ผลงานเพลงของลิซ่า (แร็ปเปอร์)
สำหรับผลงานเพลงของลิซ่าในฐานะสมาชิกวงแบล็กพิงก์ ดูที่ ผลงานเพลงของแบล็กพิงก์
ออลเทอร์อีโก (2568)
ผลงานการแสดง

สำหรับการปรากฏตัวในฐานะสมาชิกวงแบล็กพิงก์ ดูที่ แบล็กพิงก์ § ผลงานการแสดง
ผลงานการแสดง > โทรทัศน์

| ปี | ชื่อ | บทบาท | หมายเหตุ | อ>  |
| --- | --- | --- | --- | --- |
| 2560 | ชาร์มทีวี | สมาชิกหลัก | ลิซ่าทีวี; 3 ตอน |  |
| 2561 | เรียลแมน 300 | สมาชิกหลัก | 6 ตอน |  |
| 2563–2564 | วัยรุ่นวัยฝัน | ที่ปรึกษาการเต้น | ฤดูกาลที่ 2–3 |  |
| 2568 | เดอะไวต์โลตัส | มุก | ฤดูกาลที่ 3; ใช้ชื่อ ลลิษา มโนบาล เป็นเครดิต |  |
รางวัลและการเสนอชื่อ > เกียรติประวัติ

| หน่วยงาน | ปี | เกียรติประวัติ | อ>  |
| --- | --- | --- | --- |
| กระทรวงวัฒนธรรม | 2566 | ผู้นำพลังศรัทธาเสริมคุณค่าวัฒนธรรมไทย |  |
| สภาสังคมสงเคราะห์แห่งประเทศไทย ในพระบรมราชูถัมภ์ | 2567 | ลูกที่มีความกตัญญูกตเวทีอย่างสูงต่อแม่ |  |
รางวัลและการเสนอชื่อ > รายชื่อ

| สื่อ | ปี | รายชื่อ | ตำแหน่ง | อ>  |
| --- | --- | --- | --- | --- |
| เดอะการ์เดียน | 2562 | สมาชิกกลุ่มศิลปินหญิงที่ดีที่สุดตลอดกาล | อันดับที่ 24 |  |
| โกลด์เฮาส์ | 2565 | ชาวเอเชีย 100 คนที่มีอิทธิพลที่สุด | ได้รับเลือก |  |
| หอเกียรติยศแห่งเอเชีย | 2566 | สัญญะทางวัฒนธรรม | ได้รับเลือก |  |
รางวัลและการเสนอชื่อ > การบันทึก

| สิ่งพิมพ์ | ปี | หัวข้อ | เจ้าของสถิติ | อ>  |
| --- | --- | --- | --- | --- |
| บันทึกสถิติโลกกินเนสส์ | 2564 | มิวสิกวิดีโอของศิลปินเดี่ยวที่มีผู้ชมมากที่สุดภายใน 24 ชั่วโมงบนยูทูบ | "ลลิษา" |  |
| บันทึกสถิติโลกกินเนสส์ | 2564 | มิวสิกวิดีโอของศิลปินเดี่ยวเคป็อปที่มีผู้ชมมากที่สุดภายใน 24 ชั่วโมงบนยูทูบ | "ลลิษา" |  |
| บันทึกสถิติโลกกินเนสส์ | 2565 | ศิลปินเคป็อปที่มียอดผู้ติดตามมากที่สุดบนอินสตาแกรม | ตนเอง |  |
| บันทึกสถิติโลกกินเนสส์ | 2565 | ศิลปินเดี่ยวเคป็อปคนแรกที่ได้รับรางวัลเอ็มทีวีวิดีโอมิวสิกอะวอดส์ | ตนเอง |  |
| บันทึกสถิติโลกกินเนสส์ | 2565 | ศิลปินเดี่ยวเคป็อปคนแรกที่ได้รับรางวัลเอ็มทีวียุโรปมิวสิกอะวอดส์ | ตนเอง |  |
| บันทึกสถิติโลกกินเนสส์ | 2566 | ศิลปินเดี่ยวเคป็อปที่มียอดสตรีมถึง 1 พันล้านครั้งเร็วที่สุดบนสปอติฟาย (หญิง) | ตนเอง |  |
| บันทึกสถิติโลกกินเนสส์ | 2566 | อัลบั้มแรกของศิลปินเดี่ยวเคป็อปที่มียอดสตรีมถึง 1 พันล้านครั้งบนสปอติฟาย | ลลิษา |  |
| บันทึกสถิติโลกกินเนสส์ | 2566 | เพลงแรกของศิลปินเดี่ยวเคป็อปที่มียอดสตรีมถึง 1 พันล้านครั้งบนสปอติฟาย | "มันนี" |  |
| บันทึกสถิติโลกกินเนสส์ | 2567 | เวลาที่เร็วที่สุดในการเข้าถึงผู้ติดตามหนึ่งล้านคนบนติ๊กต็อก | ตนเอง |  |
รางวัลและการเสนอชื่อ > เครื่องราชอิสริยาภรณ์

บริเตนใหญ่ :
พ.ศ. 2566 –  เครื่องราชอิสริยาภรณ์จักรวรรดิบริติช ชั้นเบญจมาภรณ์ (ฝ่ายพลเรือน)
เชิงอรรถ

↑  จัดโดยฮ่องกงเอเชียแปซิฟิกอินเตอร์เนชันแนลกรุปและซันเวย์เรเคิดส์ เอเชียป็อปมิวสิกอะวอดส์พิจารณาผู้ได้รับรางวัลจาก "เอเชียป็อปมิวสิกชาร์ต" ซึ่งเปิดตัวเมื่อเดือนกันยายน 2562
↑  จัดโดยคณะกรรมการตราสินค้าผู้บริโภคเกาหลีและโคเรียคอนซูเมอร์ฟอรัม โคเรียเฟิสต์แบรนด์อะวอดส์พิจารณาผู้ได้รับรางวัลจากการสำรวจทั่วประเทศเกาหลีใต้
↑  รายชื่อ A100 เป็นการยกย่องชาวเอเชียและชาวอเมริกันเชื้อสายเอเชีย & หมู่เกาะแปซิฟิก (AAPIs) ที่ทรงอิทธิพลมากที่สุดในวัฒนธรรม ทุก ๆ เดือนพฤษภาคมอันเป็นเดือนแห่งมรดกของ AAPI โกลด์เฮาส์ "จัดเป็นตัวแทนของสมาชิกผู้บุกเบิกชุมชน AAPI และการมีส่วนร่วมในการเปลี่ยนแปลงของพวกเขาทั้งด้านความบันเทิง แฟชั่น วิถีชีวิต เทคโนโลยี ธุรกิจ กิจกรรมทางสังคม และการเมือง จากปีที่ผ่านมา"
แหล่งข้อมูลอื่น

เว็บไซต์ทางการ
ลิซ่า ที่ฮันซีเนมา
ลิซ่า ที่อินเทอร์เน็ตมูวีเดตาเบส
| ด ค กลิซ่า |
| --- | --- |
 ผลงานเพลง 
สตูดิโออัลบั้ม:  ออลเทอร์อีโก 
ซิงเกิลอัลบัม:  ลลิษา 
ซิงเกิล:  "ลลิษา"  "เอสจี"  "มันนี"  "ร็อกสตาร์"  "นิววูแมน"  "มูนลิตฟลอร์"  "บอร์นอะเกน"  "ฟัคอัปเดอะเวิลด์" 
เพลงอื่น ๆ:  "ชุง!" 
บทความที่เกี่ยวข้อง:  แบล็กพิงก์ 
  คอมมอนส์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  สหรัฐ  เกาหลี 
ศิลปิน:  มิวสิกเบรนซ์ 
ลิซ่าขณะแสดงในเดือนพฤษภาคม 2560
ยุก ซ็อง-แจ

| ยุก ซ็อง-แจ |
| --- | --- |
ยุกใน พ.ศ. 2560
เกิด: 2 พฤษภาคม พ.ศ. 2538 (29 ปี) ยงอิน จังหวัดคย็องกี เกาหลีใต้
ศิษย์เก่า: โรงเรียนพหุศิลป์ฮันลิม มหาวิทยาลัยทงชิน
อาชีพ: นักร้อง นักแต่งเพลง นักแสดง ผู้ให้ความบันเทิง
อาชีพทางดนตรี
แนวเพลง: เคป็อป แดนซ์ป็อป อาร์แอนด์บี บัลลาด
ช่วงปี: 2555–ปัจจุบัน
ค่ายเพลง: คิวบ์
สมาชิกของ: ยูไนเต็ดคิวบ์ บีทูบี บีทูบีบลู Big Byung
 นักดนตรี

ชื่อเกาหลี
ฮันกึล: 육성재
ฮันจา: 陸星材
อาร์อาร์: Yuk Seong-jae 
เอ็มอาร์: Yuk Sŏng-chae 
 
ลายมือชื่อ

ยุก ซ็อง-แจ (เกาหลี: 육성재; เกิด 2 พฤษภาคม พ.ศ. 2538) หรือที่รู้จักกันดีในชื่อ ซ็อง-แจ เป็นนักร้อง นักแต่งเพลง นักแสดง และนักร้องชาวเกาหลีใต้ เขาเป็นสมาชิกและเป็นหัวหน้าวงรุ่นที่สามของบอยแบนด์บีทูบีและกลุ่มย่อยบีทูบีบลู นอกเหนือจากกิจกรรมของกลุ่มแล้ว ยุกยังเคยแสดงในละครโทรทัศน์เรื่อง ชีวิตใหม่ หัวใจไม่ลืมรัก (2558), เดอะวิลลิจ: อาเชียราส์ซีเคร็ต (2558), ก็อบลิน คำสาปรักผู้พิทักษ์วิญญาณ (2559) และ มิสติกพ็อปอัปบาร์ (2563) และได้ปรากฏตัวในรายการที่ได้รับความนิยมเช่น ฮิตเมกเกอร์, วีกอตแมริด และ มาสเตอร์อินเดอะเฮาส์ เขาปล่อยซิงเกิลดิจิทัล 6 เพลงผ่านโปรเจ็กต์เพลง 3x2=6 ตั้งแต่เดือนธันวาคม พ.ศ. 2562 ถึงกุมภาพันธ์ พ.ศ. 2563 และต่อมาได้เปิดตัวศิลปินเดี่ยวในชื่อ Yook O'Clock เมื่อวันที่ 2 มีนาคม พ.ศ. 2563